CELEX: 62008CN0535
Language: hu
Date: 2008-12-03 00:00:00
Title: C-535/08. sz. ügy: A Tribunale Amministrativo Regionale per la Sicilia (Olaszország) által 2008. december 3-án benyújtott előzetes döntéshozatal iránti kérelem – Maria Catena Rita Pignataro kontra Ufficio Centrale Circoscrizionale c/o Tribunale di Catania és társai

7.2.2009   
            
            
               HU
            
            
               Az Európai Unió Hivatalos Lapja
            
            
               C 32/22
            
         A Tribunale Amministrativo Regionale per la Sicilia (Olaszország) által 2008. december 3-án benyújtott előzetes döntéshozatal iránti kérelem – Maria Catena Rita Pignataro kontra Ufficio Centrale Circoscrizionale c/o Tribunale di Catania és társai
   (C-535/08. sz. ügy)
   (2009/C 32/38)
   Az eljárás nyelve: olasz
   A kérdést előterjesztő bíróság
   Tribunale Amministrativo Regionale per la Sicilia (Olaszország)
   Az alapeljárás felei
   
      Felperes: Maria Catena Rita Pignataro
   
      Alperes: Ufficio Centrale Circoscrizionale c/o Tribunale di Catania és társai
   Az előzetes döntéshozatalra előterjesztett kérdések
   
               1)
            
            
               Úgy értelmezendő-e az EK 6. cikk, az Emberi jogok és az alapvető szabadságok védelméről szóló európai egyezményhez fűzött, az 1955. évi 848. sz. törvénnyel alkalmazandóvá tett első kiegészítő jegyzőkönyv 3. cikke, az Emberi jogok és az alapvető szabadságok védelméről szóló európai egyezményhez fűzött 4. sz. jegyzőkönyv 2. cikke, valamint a polgári és politikai jogokról szóló nemzetközi egyezségokmány 1977. évi 881. sz. törvénnyel alkalmazandóvá tett 25. cikke, hogy azokkal ellentétes az 1951. évi 29. sz. szicíliai tartományi törvény 1c. cikkében, 14a. cikke tizenharmadik bekezdésének c) pontjában, 15. cikke harmadik bekezdésének d) pontjában, 16a. cikke hetedik bekezdésének a) pontjában, és 17b. cikke negyedik bekezdésének b) és c) pontjában foglalt olyan tartományi szabályozás, amelynek értelmében azon polgárok, akik az Assemblea Regionale Siciliana választásban való részvételi igényük benyújtásakor nem Szicíliában laknak, még passzív választójoggal sem rendelkeznek?
            
         
               2)
            
            
               Az első kérdésben megjelölt tartományi szabályozás ellentétes-e vagy összeegyeztethető-e az EK 17. cikkel és az EK 18. cikkel (korábban az EK-Szerződés 8 A cikke)?